Oficialusis leidinys L 074 , 20/03/1990 p. 0005 - 0005



Tarybos reglamentas (EEB) Nr. 641/90, 1990 m. kovo 5 d. iš dalies pakeičiantis Reglamentą (EEB) Nr. 1692/73 dėl apsaugos priemonių, numatytų Europos ekonominės bendrijos ir Norvegijos Karalystės susitarime EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, kadangi Europos Ekonominės bendrijos ir Norvegijos Karalystės susitarimo papildomas protokolas, kuriuo siekiama panaikinti kiekybinius apribojimus eksportui ar tolygaus poveikio priemones ir užkirsti joms kelią [1], buvo pasirašytas 1989 m. spalio 31 d. ir įsigaliojo 1990 m. sausio 1 d.; kadangi protokolas numato, kad į susitarimą turi būti įterptas specialiosios apsaugos nuostatos, kuriomis būtų siekiama sušvelninti dėl eksporto apribojimų panaikinimo galinčias iškilti problemas; kadangi įgyvendinimo nuostatos turėtų būti nustatytos iš dalies pakeičiant Reglamentą (EEB) Nr. 1692/73 [2]; kadangi minėto reglamento 7 straipsnis nustato, kad, norėdama nepakenkti bendros rinkos vieningumui, Komisija gali siūlyti Tarybai, kad reglamentas, visų pirma jo 4 straipsnio 3 dalis, būtų iš dalies pakeistas, atsižvelgiant į patirtį; kadangi vidaus rinkos kūrimo užbaigimo 1992 m. kontekste nacionalinės apsaugos priemonės turėtų būti panaikintos ir pakeistos Bendrijos procedūra pagal išsamias taisykles, Tarybos nustatytas sprendime 87/373/EEB [3], PRIĖMĖ ŠĮ REGLAMENTĄ: Vienintelis straipsnis Reglamentas (EEB) Nr. 1692/73 iš dalies pakeičiamas taip: 1. 1 straipsnio 1 dalyje vietoj "įgyvendinti Susitarimo 22, 24 ir 26 straipsniuose numatytas priemones" įrašoma "įgyvendinti Susitarimo 22, 24, 24a ir 26 straipsniuose numatytas priemones"; 2. 4 straipsnis pakeičiamas ir išdėstomas taip: "4 straipsnis 1. Kai išimtinės aplinkybės reikalauja imtis neatidėliotinų veiksmų, esant Susitarimo 24, 24a ir 25 straipsniuose minėtai padėčiai arba eksporto pagalbos atveju, kuri daro tiesioginį poveikį prekybai, Susitarimo 27 straipsnio 3 dalies e punkte numatytos atsargumo priemonės gali būti priimtos toliau nurodyta tvarka. 2. Komisijai padeda komitetas, kurį sudaro valstybių narių atstovai ir kuriam pirmininkauja Komisijos atstovas. Komitetas renkasi pirmininko kvietimu. Pirmininkas valstybėms narėms nedelsdamas atsiunčia visą atitinkamą informaciją. 3. Pasikonsultavusi su komitetu, Komisija gali priimti sprendimą dėl atitinkamų priemonių savo iniciatyva arba kurios nors valstybės narės prašymu. Visoms valstybėms narėms nedelsiant pranešama apie Komisijos sprendimą. 4. Kai kuri nors valstybė narė Komisijos prašo imtis veiksmų, ji priima sprendimą ne vėliau kaip per penkias darbo dienas nuo prašymo gavimo dienos. 5. Bet kuri valstybė narė Komisijos sprendimą gali perduoti svarstyti Tarybai ne vėliau kaip per penkias darbo dienas nuo pranešimo apie sprendimą. Taryba, spręsdama kvalifikuota balsų dauguma, gali priimti skirtingą sprendimą ne vėliau kaip per 10 darbo dienų nuo tokio klausimo perdavimo."; 3. 7 straipsnis panaikinamas. Šis reglamentas yra privalomas visas ir yra tiesiogiai taikomas visose valstybėse narėse. Priimta Briuselyje, 1990 m. kovo 5 d. Tarybos vardu Pirmininkas G. Collins [1] OL Nr. L 295, 1989 10 13, p. 15. [2] OL Nr. L 171, 1973 6 27, 103. [3] OL Nr. L 197, 1987 7 18, p. 33. --------------------------------------------------